[{"text_idx": "#000003", "text": "Mae\u2019r rhyngrwyd yn lle gwych i gysylltu a\u0302 ffrindiau, gweithio ar brosiectau, a gwneud arian hyd yn oed. Fodd bynnag, mae rhai pobl yn defnyddio\u2019r rhyngrwyd i geisio cymryd eich arian CHI! Yn anffodus, mae dulliau twyllo\u2019n dod yn fwyfwy datblygedig ond peidiwch a\u0302 phoeni, rydw i yma i helpu! Yn y blogbost hwn byddwn yn edrych ar e-byst twyll, beth ydyn nhw, sut i\u2019w hadnabod a beth i\u2019w wneud pan fyddwch chi\u2019n eu derbyn."}, {"text_idx": "#000004", "text": "Gwnewch yn siw\u0302r eich bod yn darllen tudalen Prifysgol Aberystwyth ar e-byst sbam cyn darllen y blogbost hwn."}, {"text_idx": "#000005", "text": "E-bost sydd wedi ei gynllunio i geisio cael eich data personol sensitif yw e-bost gwe-rwydo. Gallai\u2019r data fod ar ffurf eich cyfeiriad, gwybodaeth cerdyn credyd, neu eich manylion banc hyd yn oed! Mae e-byst gwe-rwydo fel arfer yn cael eu gwneud i edrych fel e-byst busnes cyfreithlon fel yr enghraifft isod."}, {"text_idx": "#000006", "text": "Mae\u2019n hawdd gweld sut y gallai rhywun gael ei dwyllo gan e-bost gwe-rwydo fel hwn. Yn gyntaf, mae\u2019r e-bost yn rhoi gwybod i\u2019r sawl y mae\u2019n ei dargedu y gallai ei gyfrif banc fod wedi\u2019i beryglu, sy\u2019n annog y darllenwr i weithredu ar frys. Yn ail, does dim byd yn amheus am y cyswllt ar yr olwg gyntaf. Felly sut y gallwch chi ddweud y gwahaniaeth rhwng e-bost busnes cyfreithlon ac e-bost gwe-rwydo?"}, {"text_idx": "#000007", "text": "Curo Straen Arholiadau gyda Thechnoleg \ud83d\udcbb"}, {"text_idx": "#000011", "text": "Dyma enghraifft o sut y byddwn i\u2019n trefnu diwrnod adolygu nodweddiadol ar Microsoft Teams"}, {"text_idx": "#000015", "text": "Wrth i dymor yr arholiadau agosa\u0301u, rydym wedi paratoi ambell gasgliad ar Linkedin Learning i\u2019ch helpu i gael gwared ar y straen arholiadau, ac i\u2019ch helpu i adolygu\u2019n fwy effeithiol."}, {"text_idx": "#000023", "text": "Nithio\u2019r grawn oddi wrth yr usGyda miliynau o wefannau ar gael i ddefnyddwyr y Rhyngrwyd, fe allai fod yn anodd dweud pa rai sy\u2019n gyfreithlon. Am bob erthygl o ffynhonnell newyddion gyfreithlon, mae llawer mwy o erthyglau sy\u2019n anghyfreithlon. Gall rhannu newyddion ffug niweidio eich enw da ar-lein, eich hygrededd, a\u2019ch statws academaidd. Wrth astudio ym Mhrifysgol Aberystwyth, mae\u2019n bwysig bod yn ymwybodol o erthyglau newyddion ffug yn ogystal a\u0302 defnyddio erthyglau a ffynonellau cyfreithlon yn gywir. Bydd y blog hwn yn rhoi awgrymiadau defnyddiol i chi ar sut i gyflawni\u2019r ddau nod a fydd yn gwneud eich taith academaidd ychydig yn haws.Beth yw \u2018newyddion ffug?\u2019Mae yna sawl diffiniad o newyddion ffug ond y diffiniad sy\u2019n cael ei dderbyn yn fwyaf cyffredinol yw unrhyw stori newyddion sy\u2019n ffug a/neu\u2019n fwriadol gamarweiniol. Rhai o ddibenion newyddion ffug yw creu ymateb, gwthio naratif gwleidyddol, neu at ddibenion digrif. Mae\u2019n hawdd cynhyrchu\u2019r math hwn o newyddion ar y Rhyngrwyd gan y gall unrhyw un gyhoeddi unrhyw beth y maen nhw ei eisiau waeth beth fo\u2019r gwirionedd neu beth fo\u2019u cymwysterau. Mae hefyd yn dod yn fwyfwy anodd i\u2019w ganfod gan ei bod hi\u2019n hawdd cuddio gwefan fel ffynhonnell newyddion gyfreithlon ac mae\u2019r cynnydd mewn technoleg yn ei gwneud hi\u2019n haws gwneud mathau eraill o newyddion, megis adroddiadau byw, yn gyfreithlon, fel y byddwch yn ei ddysgu yn y blog hwn."}, {"text_idx": "#000031", "text": "Does dim dwywaith nad yw\u2019r Rhyngrwyd yn rhan o\u2019n bywydau bob dydd. O\u2019n swyddi i\u2019r cyfryngau cymdeithasol, mae llawer ohonom wedi ein cysylltu a\u0302\u2019r we mewn rhyw ffurf neu\u2019i gilydd. Am ei fod mor gyffredin, mae\u2019n hawdd ei ddefnyddio mewn ffordd hamddenol a diofal. Gall fod yn hawdd anghofio y gall ein cyswllt a\u0302\u2019r Rhyngrwyd fod yn gwneud niwed i\u2019n diogelwch ar-lein ac oddi ar-lein. Wrth i dechnoleg a defnydd o\u2019r rhyngrwyd ddatblygu i\u2019r fath raddau, daw\u2019r peryglon i\u2019ch diogelwch hefyd yn fwy soffistigedig. Bydd y blog-bost hwn yn edrych ar rai ffyrdd o gadw\u2019n ddiogel ar-lein gartref neu ym Mhrifysgol Aberystwyth."}, {"text_idx": "#000032", "text": "Mae lles digidol yn ymwneud, yn syml, a\u0302\u2019r effaith y mae technoleg yn ei chael ar les cyffredinol pobl. Os ydym yn chwilio am ddiffiniad manylach, lles digidol yw gallu unigolyn i ofalu am ei ddiogelwch, perthnasau, iechyd, a chydbwysedd rhwng bywyd a gwaith mewn cyd-destunau digidol. Yn y byd sydd ohoni, rydym wedi dod yn ddibynnol ar dechnoleg ar gyfer popeth. Er bod defnyddio technoleg yn beth llesol, ac er y gall defnyddio technoleg yn effeithlon ddatrys sawl problem, gall unrhyw fath o gamddefnydd neu orddefnydd ohoni arwain at sgil-effeithiau. Yn o\u0302l rhai darnau o waith ymchwil, mae straen, ein cymharu ein hunain ag eraill a\u2019n rheolaeth ar amser yn cael effaith ar ein lles yn gyffredinol. Mae\u2019n arwain at waeth lles meddyliol, yn bennaf ymhlith pobl ifanc rhwng 15 a 24 oed. Mae\u2019n fwy tebygol y bydd problemau iechyd meddwl yn datblygu, a\u2019r rheini ar sawl ffurf, gan gynnwys unigrwydd, gorbryder ac iselder."}, {"text_idx": "#000038", "text": "Os oes angen cymorth arnoch chi, cofiwch fod yna ystod o wasanaethau sy\u2019n gallu helpu."}, {"text_idx": "#000040", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000041", "text": "Tanysgrifiwch i'r blog drwy e-bost"}, {"text_idx": "#000042", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}]